plato-philosophy.respublica 4.422
πλοῦτός τε , ἦν δʼ ἐγώ , καὶ πενία · ὡς τοῦ μὲν τρυφὴν καὶ ἀργίαν καὶ νεωτερισμὸν ἐμποιοῦντος , τῆς δὲ ἀνελευθερίαν καὶ κακοεργίαν πρὸς τῷ νεωτερισμῷ . πάνυ μὲν οὖν , ἔφη . τόδε μέντοι , ὦ Σώκρατες , σκόπει , πῶς ἡμῖν ἡ πόλις οἵα τʼ ἔσται πολεμεῖν , ἐπειδὰν χρήματα μὴ κεκτημένη ᾖ , ἄλλως τε κἂν πρὸς μεγάλην τε καὶ πλουσίαν ἀναγκασθῇ πολεμεῖν . δῆλον , ἦν δʼ ἐγώ , ὅτι πρὸς μὲν μίαν χαλεπώτερον , πρὸς δὲ δύο τοιαύτας ῥᾷον . πῶς εἶπες ; ἦ δʼ ὅς . πρῶτον μέν που , εἶπον , ἐὰν δέῃ μάχεσθαι , ἆρα οὐ πλουσίοις ἀνδράσι μαχοῦνται αὐτοὶ ὄντες πολέμου ἀθληταί ; ναὶ τοῦτό γε , ἔφη . τί οὖν , ἦν δʼ ἐγώ , ὦ Ἀδείμαντε ; εἷς πύκτης ὡς οἷόν τε κάλλιστα ἐπὶ τοῦτο παρεσκευασμένος δυοῖν μὴ πύκταιν , πλουσίοιν δὲ καὶ πιόνοιν , οὐκ ἂν δοκεῖ σοι ῥᾳδίως μάχεσθαι ; οὐκ ἂν ἴσως , ἔφη , ἅμα γε . οὐδʼ εἰ ἐξείη , ἦν δʼ ἐγώ , ὑποφεύγοντι τὸν πρότερον ἀεὶ προσφερόμενον ἀναστρέφοντα κρούειν , καὶ τοῦτο ποιοῖ πολλάκις ἐν ἡλίῳ τε καὶ πνίγει ; ἆρά γε οὐ καὶ πλείους χειρώσαιτʼ ἂν τοιούτους ὁ τοιοῦτος ; ἀμέλει , ἔφη , οὐδὲν ἂν γένοιτο θαυμαστόν . ἀλλʼ οὐκ οἴει πυκτικῆς πλέον μετέχειν τοὺς πλουσίους ἐπιστήμῃ τε καὶ ἐμπειρίᾳ ἢ πολεμικῆς ; ἔγωγʼ , ἔφη . ῥᾳδίως ἄρα ἡμῖν οἱ ἀθληταὶ ἐκ τῶν εἰκότων διπλασίοις τε καὶ τριπλασίοις αὑτῶν μαχοῦνται . συγχωρήσομαί σοι , ἔφη · δοκεῖς γάρ μοι ὀρθῶς λέγειν . τί δʼ ἂν πρεσβείαν πέμψαντες εἰς τὴν ἑτέραν πόλιν τἀληθῆ εἴπωσιν , ὅτι ἡμεῖς μὲν οὐδὲν χρυσίῳ οὐδʼ ἀργυρίῳ χρώμεθα , οὐδʼ ἡμῖν θέμις , ὑμῖν δέ · συμπολεμήσαντες οὖν μεθʼ ἡμῶν ἔχετε τὰ τῶν ἑτέρων ; οἴει τινὰς ἀκούσαντας ταῦτα αἱρήσεσθαι κυσὶ πολεμεῖν στερεοῖς τε καὶ ἰσχνοῖς μᾶλλον ἢ μετὰ κυνῶν προβάτοις πίοσί τε καὶ ἁπαλοῖς ; οὔ μοι δοκεῖ . ἀλλʼ ἐὰν εἰς μίαν , ἔφη , πόλιν συναθροισθῇ τὰ τῶν ἄλλων χρήματα , ὅρα μὴ κίνδυνον φέρῃ τῇ μὴ πλουτούσῃ . εὐδαίμων εἶ , ἦν δʼ ἐγώ , ὅτι οἴει ἄξιον εἶναι ἄλλην τινὰ προσειπεῖν πόλιν ἢ τὴν τοιαύτην οἵαν ἡμεῖς κατεσκευάζομεν . ἀλλὰ τί μήν ; ἔφη . μειζόνως , ἦν δʼ ἐγώ , χρὴ προσαγορεύειν τὰς ἄλλας · ἑκάστη γὰρ αὐτῶν πόλεις εἰσὶ πάμπολλαι ἀλλʼ οὐ πόλις , τὸ τῶν παιζόντων .
Lemmas: πλοῦτος τε , εἰμί δέ ἐγώ , καί πενία · ὡς ὁ μέν τρυφή καί ἀργία καί νεωτερισμός ἐμποιέω , ὁ δέ ἀνελευθερία καί κακουργία πρός ὁ νεωτερισμός . πάνυ μέν οὖν , φημί . ὅδε μέντοι , ὦ Σωκράτης , σκοπέω , πῶς ἐγώ ὁ πόλις οἷος τε εἰμί πολεμέω , ἐπειδάν χρῆμα μή κτάομαι εἰμί , ἄλλος τε ἐάν πρός μέγας τε καί πλούσιος ἀναγκάζω πολεμέω . δῆλος , εἰμί δέ ἐγώ , ὅτι πρός μέν εἷς χαλεπός , πρός δέ δύο τοιοῦτος ῥᾴδιος . πῶς λέγω ; ἠμί δέ ὅς . πρῶτος μέν που , λέγω , ἐάν δέω μάχομαι , ἆρα οὐ πλούσιος ἀνήρ μαχέομαι αὐτός εἰμί πόλεμος ἀθλητής ; ναί οὗτος γε , φημί . τίς οὖν , εἰμί δέ ἐγώ , ὦ Ἀδείμαντος ; εἷς πύκτης ὡς οἷος τε καλός ἐπί οὗτος παρασκευάζω δύο μή πύκτης , πλούσιος δέ καί πίων , οὐ ἄν δοκέω σύ ῥᾴδιος μάχομαι ; οὐ ἄν ἴσως , φημί , ἅμα γε . οὐδέ εἰ ἔξεστι , εἰμί δέ ἐγώ , ὑποφεύγω ὁ πρότερος ἀεί προσφέρω ἀναστρέφω κρούω , καί οὗτος ποιέω πολλάκις ἐν ἥλιος τε καί πνῖγος ; ἆρα γε οὐ καί πολύς χειρόω ἄν τοιοῦτος ὁ τοιοῦτος ; ἀμέλει , φημί , οὐδείς ἄν γίγνομαι θαυμαστός . ἀλλά οὐ οἴομαι πυκτικός πολύς μετέχω ὁ πλούσιος ἐπιστήμη τε καί ἐμπειρία ἤ πολεμικός ; ἐγώ , φημί . ῥᾴδιος ἄρα ἐγώ ὁ ἀθλητής ἐκ ὁ ἔοικα διπλάσιος τε καί τριπλάσιος ἑαυτοῦ μαχέομαι . συγχωρέω σύ , φημί · δοκέω γάρ ἐγώ ὀρθός λέγω . τίς δέ ἐάν πρεσβεία πέμπω εἰς ὁ ἕτερος πόλις ἀληθής λέγω , ὅτι ἐγώ μέν οὐδείς χρυσίον οὐδέ ἀργύριον χράω , οὐδέ ἐγώ θέμις , σύ δέ · συμπολεμέω οὖν μετά ἐγώ ἔχω ὁ ὁ ἕτερος ; οἴομαι τις ἀκούω οὗτος αἱρέω κύων πολεμέω στερεός τε καί ἰσχνός μάλα ἤ μετά κύων πρόβατον πίων τε καί ἁπαλός ; οὐ ἐγώ δοκέω . ἀλλά ἐάν εἰς εἷς , φημί , πόλις συναθροίζω ὁ ὁ ἄλλος χρῆμα , ὁράω μή κίνδυνος φέρω ὁ μή πλουτέω . εὐδαίμων εἰμί , εἰμί δέ ἐγώ , ὅτι οἴομαι ἄξιος εἰμί ἄλλος τις προσλέγω πόλις ἤ ὁ τοιοῦτος οἷος ἐγώ κατασκευάζω . ἀλλά τίς μήν ; φημί . μέγας , εἰμί δέ ἐγώ , χρή προσαγορεύω ὁ ἄλλος · ἕκαστος γάρ αὐτός πόλις εἰμί πάμπολυς ἀλλά οὐ πόλις , ὁ ὁ παίζω .